หลังขวาชา เส้นเอ็นหรือกล้ามเนื้อกระตุก เกิดจากอะไรครับ
สวัสดีครับ เส้นเอ็นและกล้ามเนื้อ จะทำงานด้วยการหดและคลายตัว ตามกระแสประสาทจากไขสันหลังและสมอง เพื่อให้เกิดการเคลื่อนไหวในลักษณะต่างๆครับ หากมีอาการเอ็นหรือกล้ามเนื้อกระตุก ก็อาจจะเป็นไปได้ว่ามีการใช้งาน หรือ อยู่ในท่าใดท่าหนึ่งเป็นเวลานาน ทำให้เส้นใยกล้ามเนื้อมีของเสียคั่ง จนรบกวนการส่งกระแสประสาทและเกิดการกระตุกได้ครับ ในกรณีนี้การกระตุกมักจะเป็นเพียงแค่จุดใดจุดหนึ่งครับ สาเหตุอื่นๆที่พบได้ก็ได้แก่ การขาดวิตามินบางชนิดเช่น ขาดวิตามินบี ซึ่งอาจทำให้เกิดอาการเหน็บชาด้วยได้ การบริโภคสารกระตุ้นกระแสประสาทเช่น กาแฟ คาเฟอีน การขาดน้ำและขาดเกลือแร่ หรือ การใช้ยาบางชนิด เช่น สารสเตียรอยด์ เป็นต้นครับส่วนถ้ามีอาการกล้ามเนื้อหลังชานั้น ก็มีความเป็นไปได้อาจเกิดจากอาการบาดเจ็บบริเวณดังกล่าวจนกระทบกับเส้นประสาทที่มาเลี้ยงกล้ามเนื้อส่วนนั้น หรือมีนรองกระดูกทับเส้นประสาท ซึ่งอาจทำให้ขาชาร่วมด้วยได้ กรณีอื่นๆ ก็อาจจะเกิดจากการขาดวิตามินบี 12 ที่ทำให้ปลายประสาทชาได้เช่นกันครับเบื้องต้น ขอให้หลีกเลี่ยงการนั่ง หรือ ยืนนานๆ และควรเปลี่ยนอริยาบถ ช่วงเวลาทำงานทุกๆชั่วโมง เพื่อไม่ให้กล้ามเนื้อล้า และรับประทานอาหารให้ครบ 5 หมู่ พักผ่อนมากๆ แต่หากยังมีอาการชาหรือกล้ามเนื้อกระตุกมากขึ้น หรือ เป็นหลายๆจุดพร้อมกัน ก็ควรพบแพทย์ผู้เชี่ยวชาญด้านระบบประสาทเพื่อการตรวจรักษาต่อไปครับ